Tour de France 2005

Tour de France 2005 er den 92. utgaven av Tour de France. Rittet ble i utgangspunktet vunnet av Lance Armstrong, som vant for syvende gang på rad. I 2012 ble han fratatt seieren uten at noen ny vinner ble kåret. Den neste på resultatlista, Ivan Basso, ble suspendert fra sitt lag året etter, også han for dopingmistanker. Tour de France 2005 står derfor uten sammenlagtvinner. Løpet ble holdt fra 2. juli til 24. juli og gikk hovedsakelig i Frankrike, i tillegg til kortere stopp i Tyskland og byen Karlsruhe. Løpet fulgte klokken og passerte først innom Alpene og deretter Pyreneene. Årets tourløype ble annonsert den 28. oktober.

To norske ryttere deltok i dette årets Tour de France; Thor Hushovd, kjørte for Crédit Agricole og Kurt-Asle Arvesen, som kjørte for Team CSC.

Tour de France 2005 

Løpet i 2005 er på totalt 3607 km fordelt på 21 etapper. Av disse er det totalt 3 tempoetapper. Det er også kun 3 etapper som ender med en klatring mot mål (Courchevel, Ax-3 Domaines og Pla d'Adet), dette er et lavere antall enn det som har vanlig i tidligere år. Som vanlig ender løpet på Champs-Élysées i Paris.

De første etappene blir for tredje gang på 12 år syklet i departementet Vendée. Tradisjonelt sykles det en prolog den første dagen. I årets tour er denne erstattet med en 20 km lang individuell tempoetappe, som er over dobbelt så lang som vanlig. På 5. etappe sykles det lagtempo. På nest siste etappe sykles det igjen en svært avgjørende individuell tempo, før rittet avsluttes i Paris.

Rittets hviledager er 11. og 18. juli.

I denne utgaven av Touren var det det også en markering av det tragiske dødsfallet til den italienske syklisten Fabio Casartelli. Dette skjedde på 15. etappe da syklistene passererte Col de Portet d'Aspet hvor Casartelli døde på samme etappe 10 år tidligere. Det markeres også at det er 100 år siden Touren hadde sin første klatreetappe opp fjellet Ballon d'Alsace. På 9. etappe ble dette markert, akkurat 100 år etter denne spede starten på fjellene som Touren er blitt verdenskjent for.

Lance Armstrong 

Armstrong vant sin 7. og siste tour i denne utgaven.  Etter målgang på Champs-Élysées satte han punktum for det som da syntes å være en av historiens aller største idrettskarrierer uansett gren. Armstrong var svært dominerende i 2005-rittet. Selv om han bare vant én etappe lot han aldri hovedkonkurrentene Ivan Basso og Jan Ullrich få muligheten til å ta inn ett eneste sekund på sammenlagtledelsen i de viktige etappene. Armstrong vant rittet med knusende tall og var til slutt hele 4 minutter og 40 sekunder foran Ivan Basso i sammendraget. Det ble sagt at Armstrong «gav seg på topp», minst like god som da han vant touren for første gang, men det viste seg senere at han trolig la opp grunnet nye dopingregler. I sitt siste Tour de France vant Lance Armstrong, 20. etappe. Armstrong syklet i gul trøye i dominerende 17 av totalt 21 etapper i sin siste tour.

Etappene 

For å se mer utfyllende rapporter og resultatlister fra hver enkelt etappe, kan man klikke på Etappe.
Denne tabellen viser kun vinneren av etappen og hvem som fikk gul trøye etter etappen.

Lederne av konkurransene i TDF 2005

Resultatliste sammenlagt

Deltagende lag og ryttere 
21 lag med 189 utøvere stilte til start, blant disse de to nordmennene Thor Hushovd og Kurt Asle Arvesen

Deltagende syklister

De som ikke fullførte 

 Liste over utøvere som ikke fullførte Tour de France 2005

Oversikt over deltagende lag

Referanser

Eksterne lenker 
 

 
Sykkelritt i 2005
Sport i Frankrike i 2005
Sport i Tyskland i 2005